hotchpotch/miracl-hf-unified huggingface dataset:
ยฺเหวียน เหอผิง
ยฺเหวียน เหอผิง หรือ หยวนหวูปิง (, ) ผู้กำกับภาพยนตร์กำลังภายในชาวจีนผู้มีชื่อเสียง เกิดเมื่อวันที่ 1 มกราคม ค.ศ. 1945 ที่กวางโจว ในวัยเด็กได้ฝึกฝนวูซูจาก ยฺเหวียน เสียวเทียน ผู้เป็นพ่อ ซึ่งเป็นนักแสดงคิวบู๊เช่นกัน ในทศวรรษที่ 60 ได้ย้ายไปฮ่องกงและสั่งสมประสบการณ์ด้วยการเป็นสตั๊นท์แมน ผลงานเรื่องแรกของเขาในการกำกับคิวบู๊คือ "Mad Killer" (ค.ศ. 1971) หลังจากนั้นได้ก่อตั้งบริษัทของตัวเองขึ้นมา และมุ่งหน้าสู่การสร้างภาพยนตร์แอ็คชั่นสุดคลาสสิกในเวลาต่อมาปี ค.ศ. 1978 ยฺเหวียน เหอผิง ก็ได้กำกับภาพยนตร์เองเรื่องแรก คือ" Snake in the Eagle's Shadow" (ไอ้หนุ่มพันมือ) และ "Drunken Master" (ไอ้หนุ่มหมัดเมา) ซึ่งต่อมาได้สร้างนักแสดงที่มีชื่อเสียงขึ้นมาจนถึงปัจจุบันนี้ หลายคน เช่น หลี่ เหลียนเจี๋ย เฉินหลง, มิเชลล์ โหยว, เจิ้น จื่อตัน เป็นต้น
ความประสบความสำเร็จอย่างมากจากภาพยนตร์กำลังภายใน ทำให้ชื่อของยฺเหวียน เหอผิง ได้รับความสนใจจากฮอลลีวู้ด ทำให้ สองพี่น้องวาโชสกี้ เชิญชวนเขาออกแบบฉากต่อสู้ให้กับภาพยนตร์แอ๊คชั่นไซไฟไตรภาคชุด "The Matrix" (ค.ศ. 1999-ค.ศ. 2003) จากนั้นก็ทำหน้าที่กำกับฉากแอ๊คชั่นให้กับภาพยนตร์เรื่องดังต่าง ๆ เช่น "Crouching Tiger, Hidden Dragon" (ค.ศ. 2000) ของอังลี และ "Kill Bill Vol. 1 & 2" ของ เควนติน ทาแรนติโน, "Kung Fu Hustle" ในปี ค.ศ. 2004, "Fearless" ในปี ค.ศ. 2006 รวมถึง "The Forbidden Kingdom" นำแสดงโดย หลี่ เหลียนเจี๋ย และ เฉินหลง ในปี ค.ศ. 2008
ต่อในปี ค.ศ. 2009 ยฺเหวียน เหอผิง ก็ได้กลับมาทำหน้าที่ผู้กำกับอย่างเต็มตัวอีกครั้ง ในเรื่อง "True Legend" ซึ่งเป็นภาพยนตร์กำลังภายในสามมิติเรื่องแรกของโลก นำแสดงโดย จ้าว เหวินจั๋ว และ โจว ซวิ่น ออกฉายเมื่อต้นปี ค.ศ. 2010 หลังจากผลงานการกำกับเรื่องสุดท้ายก่อนหน้านี้คือ "Iron Monkey 2" ในปี ค.ศ. 1996
จังหวัดโรน
จังหวัดโรน (; ฟร็องโก-พรอว็องซาล: ) เป็นจังหวัดที่ตั้งอยู่ในแคว้นโอแวร์ญ-โรนาลป์ในประเทศฝรั่งเศส จังหวัดโรนตั้งตามชื่อแม่น้ำโรน ตัวจังหวัดตั้งอยู่ทางตอนกลางค่อนไปทางตะวันออกของประเทศ โดยมีลียงเป็นเมืองหลัก จังหวัดโรนก่อตั้งขึ้นเมื่อวันที่ 12 สิงหาคม ค.ศ. 1793 จากโรเนลัวร์ที่ต่อมาแบ่งออกเป็นจังหว้ดโรนและจังหวัดลัวร์
แม่น้ำโรน
แม่น้ำโรน () เป็นแม่น้ำที่ไหลผ่านประเทศสวิตเซอร์แลนด์ไปยังทางมุมตะวันออกเฉียงใต้ของฝรั่งเศส โดยมีต้นแม่น้ำอยู่ที่สวิตเซอร์แลนด์ ที่ไหลมาจากสวิตเซอร์แลนด์ไปยังปากแม่น้ำที่ทะเลเมดิเตอร์เรเนียน แม่น้ำโรนมีความยาวทั้งสิ้น 813 กิโลเมตร แม่น้ำแยกออกเป็นสองแคว คือ "โรนใหญ่" (Grand Rhône) และ "โรนเล็ก" (Petit Rhône)
จังหวัดโอต-โซน
โอต-โซน (; อาร์ปิตัน: ) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส จังหวัดโอต-โซนตั้งตามชื่อแม่น้ำโซน ตัวจังหวัดตั้งอยู่ทางกลางค่อนไปทางตะวันออกของฝรั่งเศส โดยมีเวอซูลเป็นเมืองหลัก
จังหวัดนอร์
นอร์ (, ) เป็นจังหวัดที่ตั้งอยู่ในแคว้นโอดฟร็องส์ในประเทศฝรั่งเศส ตัวจังหวัดตั้งอยู่ทางตอนเหนือสุดของประเทศ โดยมีลีลเป็นเมืองหลัก
นอร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 ที่ก่อตั้งขึ้นจากเคาน์ตีฟล็องดร์และเคาน์ตีแอโน และอัครมุขมณฑลก็องแบรที่ตกมาเป็นของฝรั่งเศสในสนธิสัญญาปี ค.ศ. 1659, ค.ศ. 1668 และ ค.ศ. 1678 ตามลำดับ
สถานที่สำคัญและน่าสนใจในจังหวัดนอร์ก็ได้แก่ มหาวิหารแม่พระแห่งก็องแบรและอารามแซ็งตาม็องที่แซ็งตาม็องเลโซ
จังหวัดช็องปาญ
ช็องปาญ () เป็นอดีตจังหวัดทางตะวันออกเฉียงเหนือของประเทศฝรั่งเศสปัจจุบันที่ปัจจุบันเป็นที่รู้จักกันดีในการทำไวน์ที่เรียกว่าเหล้าแชมเปญ
เดิมเป็นอาณาจักรที่ปกครองโดยเคานต์แห่งช็องปาญที่ตั้งอยู่ราว 160 กิโลเมตรทางตะวันออกของกรุงปารีส เมืองที่เป็นศูนย์กลางทางการค้าของช็องปาญคือทรัว, แร็งส์ และเอแปร์แน ในปัจจุบันดินแดนส่วนใหญ่ของช็องปาญอยู่ภายใต้การปกครองของแคว้นช็องปาญาร์แดน ที่ประกอบด้วย 4 จังหวัดคือ อาร์แดน, โอบ, โอต-มาร์น และมาร์น
"Champagne" มาจากภาษาละตินว่า "campania" ที่เป็นนัยยะถึงความคล้ายคลึงของภูมิประเทศที่เป็นเนินสูง ๆ ต่ำ ๆ ของช็องปาญกับชนบทของอิตาลีในบริเวณกัมปาเนีย ทางตอนใต้ของกรุงโรม
แบรดลีย์ คูเปอร์
แบรดลีย์ ชาลส์ คูเปอร์ (; เกิด 5 มกราคม ค.ศ. 1975) เป็นนักแสดงชาวอเมริกัน มีผลงานภาพยนตร์ ละครเวที ละครโทรทัศน์ เป็นที่รู้จักจากบทบาท ฟิล เวนเนก ในภาพยนตร์เรื่อง "The Hangover", บทวิล ทิปปิน จากซีรีส์ทางโทรทัศน์เรื่อง "Alias", บทแซกคารี "แซก" ลอดจ์ ในภาพยนตร์ตลกเรื่อง "Wedding Crashers", บทไอดาน สโตน ในซีรีส์ทางโทรทัศน์เรื่อง "Nip/Tuck" และบทโฮลเดน บริสทาว ในภาพยนตร์เรื่อง "Valentine's Day" คูเปอร์ยังจะแสดงในภาพยนตร์เรื่อง "The A-Team"
รัฐซูเกร
ซูเกร () เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมืองกูมานา รัฐซูเกรมีพื้นที่ครอบคลุม 11,800 ตร.กม. และในปี 2007 มีประชากรราว 916,600 คน เมืองกูมานานั้นนอกจากเป็นเมืองหลวงแล้วยังมีชื่อเสียงด้านชายหาดและยังเป็นเมืองที่มีความสำคัญทางประวัติศาสตร์
รางวัลภาพยนตร์แห่งชาติ สุพรรณหงส์ ครั้งที่ 19
รางวัลภาพยนตร์แห่งชาติ สุพรรณหงส์ ครั้งที่ 19 ประจำปี พ.ศ. 2552 จัดโดยสมาคมสมาพันธ์ภาพยนตร์แห่งชาติ เมื่อวันอาทิตย์ที่ 30 พฤษภาคม พ.ศ. 2553 ณ โรงมหรสพหลวง ศาลาเฉลิมกรุง กรุงเทพมหานคร โดยปีนี้ทางผู้จัดงานได้วางธีมไว้ในรูปแบบ "Thailand Hollywood of Asia" มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ นายเกชา เปลี่ยนวิถี นักแสดงอาวุโส
ผู้ชนะรางวัล จะเน้นด้วยตัวหนา
รางวัลภาพยนตร์ไทย ชมรมวิจารณ์บันเทิง ครั้งที่ 18
รางวัลภาพยนตร์ไทย ชมรมวิจารณ์บันเทิง ครั้งที่ 18 ประจำปี พ.ศ. 2552 จัดโดยชมรมวิจารณ์บันเทิง ประกาศผลเมื่อวันที่ 9 มีนาคม พ.ศ. 2553
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
รางวัลภาพยนตร์ไทย ชมรมวิจารณ์บันเทิง ครั้งที่ 13
รางวัลภาพยนตร์ไทย ชมรมวิจารณ์บันเทิง ครั้งที่ 13 ประจำปี 2547 ใน 11 สาขารางวัล จัดโดยชมรมวิจารณ์บันเทิง
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
หม่อมเจ้าประสงค์สม บริพัตร
หม่อมเจ้าประสงค์สม บริพัตร (ราชสกุลเดิม: ไชยันต์; ประสูติ: 12 ธันวาคม พ.ศ. 2429 — สิ้นชีพิตักษัย: 21 มิถุนายน พ.ศ. 2499) ชายาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
หม่อมเจ้าสมประสงค์ บริพัตร ประสูติเมื่อวันที่ 12 ธันวาคม พ.ศ. 2429 เป็นพระธิดาของพระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย (พระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาห่วง) กับหม่อมกลีบ ไชยันต์ ณ อยุธยา (สกุลเดิม: ฌูกะวิโรจน์) มีพระพี่น้องร่วมพระบิดามารดาคือ
หม่อมเจ้าประสงค์สม บริพัตร สิ้นชีพิตักษัยเมื่อวันที่ 21 มิถุนายน พ.ศ. 2499 สิริพระชันษา 69 ปี ในรัชสมัยพระบาทสมเด็จพระปรมินทรมหาภูมิพลอดุลยเดช
หม่อมเจ้าประสงค์สมเสกสมรสกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระนางเจ้าสุขุมาลมารศรี พระอัครราชเทวี ซึ่งหม่อมเจ้าประสงค์สมเป็นหนึ่งในหม่อมเจ้าหญิงที่สมเด็จพระปิตุจฉาเจ้าสุขุมาลมารศรีทรงเตรียมไว้สำหรับพระราชโอรสทรงเลือกที่จะเสกสมรส
ทั้งสองมีพระโอรสและธิดา 8 พระองค์ ซึ่งพระบุตร 5 พระองค์แรกล้วนมีฐานันดรศักดิ์เป็น "หม่อมเจ้า" ตั้งแต่ประสูติ ครั้นในปี พ.ศ. 2453 พระบาทสมเด็จพระมงกุฎเกล้าเจ้าอยู่หัว ทรงมีพระบรมราชโองการ โปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมเจ้าประสงค์สมเป็น "พระเจ้าวรวงศ์เธอ พระองค์เจ้า" ทั้งสาย มีพระนามดังนี้
รางวัลภาพยนตร์แห่งชาติ สุพรรณหงส์ ครั้งที่ 13
พิธีมอบรางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546 จัดขึ้นวันที่ วันที่ 9 มกราคม พ.ศ. 2547 ที่โรงภาพยนตร์สกาล่า
ผู้ชนะรางวัล จะเน้นด้วย ตัวหนา
รางวัลภาพยนตร์แห่งชาติ สุพรรณหงส์ ครั้งที่ 14
พิธีมอบรางวัลภาพยนตร์แห่งชาติ สุพรรณหงส์ ครั้งที่ 14 ประจำปี พ.ศ. 2547 จัดขึ้นเมื่อวันที่ 4 กุมภาพันธ์ พ.ศ. 2548 ที่โรงภาพยนตร์สกาล่า
รางวัลภาพยนตร์แห่งชาติ สุพรรณหงส์ ครั้งที่ 12
พิธีมอบรางวัลภาพยนตร์แห่งชาติ สุพรรณหงส์ ครั้งที่ 12 ประจำปี พ.ศ. 2545 จัดขึ้น ในวันภาพยนตร์แห่งชาติ 4 เมษายน พ.ศ. 2546 ที่โรงภาพยนตร์สกาลา
รางวัลภาพยนตร์แห่งชาติ สุพรรณหงส์ ครั้งที่ 11
พิธีมอบรางวัลภาพยนตร์แห่งชาติ สุพรรณหงส์ ครั้งที่ 11 ประจำปี พ.ศ. 2544 จัดขึ้นที่ศูนย์วัฒนธรรมไทย เมื่อวันที่ 4 เมษายน พ.ศ. 2545
รางวัลภาพยนตร์ไทย ชมรมวิจารณ์บันเทิง ครั้งที่ 11
รางวัลภาพยนตร์ไทย ชมรมวิจารณ์บันเทิง ครั้งที่ 11 ประจำปี พ.ศ. 2545 ของชมรมวิจารณ์บันเทิง
ฟุตบอลโลก 2010 รอบคัดเลือก - เอเอฟซี รอบที่ 3
เอเอฟซี รอบที่ 3 เป็นส่วนหนึ่งของ ฟุตบอลโลก 2010 รอบคัดเลือก ได้จับฉลากแบ่งกลุ่มการแข่งขันที่เมืองเดอร์บัน ประเทศแอฟริกาใต้ ในวันที่ 25 พฤศจิกายน พ.ศ. 2550 โดยรอบนี้ได้เริ่มการแข่งขันในวันที่ 6 กุมภาพันธ์ พ.ศ. 2551 และสิ้นสุดในวันที่ 22 มิถุนายน พ.ศ. 2551
โดยทีมสองอันดับแรกในแต่ละกลุ่มจะผ่านเข้าสู่รอบที่ 4 โดยจะนำ 10 ทีมที่ได้ไปแบ่งเป็น 2 กลุ่ม กลุ่มละ 5 ทีม
ประกอบไปด้วย 20 ทีม (5 ทีมได้ผ่านเข้ารอบโดยตรงมายังรอบที่ 3, 11 ทีมอันดับสูงสุดจากรอบที่ 1 และ 4 ทีมที่ชนะจากรอบที่ 2) โดยจัดเป็น 4 กลุ่ม แต่ละกลุ่มมี 5 ทีม โดยผลการจับสลากเป็นดังนี้
20 ทีม ถูกแบ่งเป็น 5 กลุ่ม โดยจะทำการแข่งขันพบกันหมดภายในกลุ่มในระบบเหย้า-เยือน
ทีมสองอันดับแรกในแต่ละกลุ่มจะเข้ารอบสู่รอบที่ 4
เอเชียนคัพ 2011 รอบคัดเลือก
การแข่งขันฟุตบอลเอเชียนคัพ 2011 รอบคัดเลือก จัดขึ้นที่ประเทศกาตาร์ เป็นการแข่งขันรอบคัดเลือกระบบใหม่ภายใต้การดูแลของสมาพันธ์ฟุตบอลแห่งเอเชีย
โดยมี 6 ทีมที่จะผ่านรอบคัดเลือกโดยทันที มีดังนี้
ณ วันที่ 6 ธันวาคม 2007 สมาพันธ์ฟุตบอลเอเชีย ได้ประกาศการแบ่งสายของแต่ละทีมเพื่อการแข่งขันในปี 2011 ดังนี้
ทีมที่มีเครื่องหมาย "*" ถอนตัวออกก่อนที่จะแข่งขัน
ทีมที่มีเครื่องหมาย '**' มีคุณสมบัติในบัญชีของเอเอฟซีรอบชนะเลิศ
รอบแรกของการแข่งขันที่มีคุณสมบัติลดจำนวนทีมของรอบคัดเลือกไม่ทันที 20 ทีม หลังจากที่ถอนเกาหลีเหนือพม่าและเติร์กเมนิสถาน, เหลือเพียงการแข่งขันจำเป็นต้องมีเท่านั้น
ผู้ที่ชนะในรอบรองชนะเลิศก้าวเข้าสู่รอบสองที่ได้เข้าร่วมโดย 19 ทีมคู่แข่งขันที่ 4 ถึงที่มที่ 22 เหล่า 20 ทีมถูกแบ่งออกเป็นห้ากลุ่มกลุ่มละ 4 ทีม
สองอันดับแรกในแต่ละกลุ่มจะผ่านไป 2011 ทัวร์นาเมนต์ ที่พวกเขาจะเข้าร่วมไปโดยอัตโนมัติ รอบคัดเลือกกาตาร์, อิรัก, ซาอุดีอาระเบีย, เกาหลีใต้, อินเดียและผู้ชนะ (หรือรองชนะเลิศอันดับ) ของปี 2010 เอเอฟซีคัพรอบท้าทาย
การเสมอกันครั้งแรกระหว่างทีมผูกติดอยู่บนจุดที่อยู่บนพื้นฐานของหัวบันทึกหัวแตกต่างจากฟุตบอลโลกที่เสมอกันครั้งแรกที่อยู่บนพื้นฐานของความแตกต่างเป้าหมาย
ในรอบแรกของปี 2011 เอเอฟซีเอเชียนคัพคุณสมบัติการจัดอันดับต่ำสุดสองทีมเอเอฟซี, เลบานอนและมัลดีฟส์เล่นในบ้านและออกไปในการแข่งขันเมษายน 2008
เลบานอนชนะ 6-1 รวมและก้าวเข้าสู่เวทีกลุ่ม
รายชื่อทีมที่ผ่านเข้ามาสู่รอบนี้:
ต่อไปนี้ชัยชนะของพวกเขาในปี 2008 เอเอฟซีท้าทายถ้วยอินเดียได้รับก่อนการแข่งขันรอบสุดท้ายและลบออกจากกลุ่มนี้ก่อนที่จะมีการแข่งขันครั้งแรก พวกเขาไม่ได้เข้ามาแทนที่.
รายชื่อตอน เจาะจิตผ่าปริศนา
นี่คือรายชื่อตอนและวันที่ออกอากาศของ เจาะจิตผ่าปริศนา ในสหรัฐอเมริกา
ฤดูกาลที่ 1 และ ฤดูกาลที่ 2 มีทั้งหมด 23 ตอน, ฤดูกาลที่ 3 และ ฤดูกาลที่ 4 มีทั้งหมด 24 ตอน, ฤดูกาลที่ 5 มีทั้งหมด 22 ตอน
ณ วันที่ 30 2557 "เจาะจิตผ่าปริศนา" ออกอากาศไปแล้วทั้งหมด 122 ตอน
จังหวัดลัวรัตล็องติก
ลัวรัตล็องติก (, ฟังเสียง) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส จังหวัดลัวรัตล็องติกตั้งตามชื่อแม่น้ำลัวร์และมหาสมุทรแอตแลนติก ตัวจังหวัดตั้งอยู่ทางตะวันตกของประเทศ โดยมีน็องต์เป็นเมืองหลวง
ลัวรัตล็องติกเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 เดิม Loire-Inférieure แต่มาเปลี่ยนมาเป็นลัวรัตล็องติก ในปี ค.ศ. 1957 เดิมลัวรัตล็องติกเป็นส่วนหนึ่งของบริตานี
จังหวัดลอแซร์
ลอแซร์ () หรือ ลูเซรอ () เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดลอแซร์ตั้งตามชื่อภูเขาลอแซร์ ตัวจังหวัดตั้งอยู่ทางตะวันออกเฉียงใต้ของประเทศ โดยมีม็องด์เป็นเมืองหลัก
ลอแซร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก
สถานที่สำคัญและน่าสนใจในจังหวัดลอแซร์ก็ได้แก่ อาสนวิหารม็องด์
จังหวัดโดรม
โดรม (), โดรมา (อาร์ปิตัน: ) หรือ ดรูมอ () เป็นจังหวัดที่ตั้งอยู่ในแคว้นโอแวร์ญ-โรนาลป์ ประเทศฝรั่งเศส จังหวัดโดรมตั้งตามชื่อแม่น้ำโดรม ตัวจังหวัดตั้งอยู่ทางตะวันออกเฉียงใต้ของประเทศ โดยมีวาล็องส์เป็นเมืองหลัก
โดรมเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดโดฟีเน
สถานที่สำคัญและน่าสนใจในจังหวัดโดรมก็ได้แก่ อาสนวิหารแม่พระแห่งดี
จังหวัดออร์น
ออร์น () เป็นจังหวัดที่ตั้งอยู่ในแคว้นนอร์ม็องดี ประเทศฝรั่งเศส จังหวัดออร์นตั้งตามชื่อแม่น้ำออร์น ตัวจังหวัดตั้งอยู่ทางตะวันออกเฉียงเหนือของประเทศ มีอาล็องซงเป็นเมืองหลัก
ออร์นเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดนอร์ม็องดีและแปร์ช
สถานที่สำคัญและน่าสนใจในจังหวัดออร์นก็ได้แก่ อาสนวิหารแม่พระแห่งเซ
จังหวัดอวซ
อวซ (, ) เป็นจังหวัดที่ตั้งอยู่ในแคว้นโอดฟร็องส์ในประเทศฝรั่งเศส จังหวัดอวซตั้งตามชื่อแม่น้ำอวซ ตัวจังหวัดตั้งอยู่ทางตอนเหนือของฝรั่งเศสโดยมีโบแวเป็นเมืองหลัก
อวซเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดอีล-เดอ-ฟร็องส์
สถานที่สำคัญและน่าสนใจในจังหวัดอวซก็ได้แก่ อาสนวิหารนักบุญเปโตรแห่งโบแว, อาสนวิหารแม่พระแห่งนัวยง และอาสนวิหารแม่พระแห่งซ็องลิส
จังหวัดปาดกาแล
ปาดกาแล (, ) เป็นจังหวัดที่ตั้งอยู่ในแคว้นโอดฟร็องส์ในประเทศฝรั่งเศส จังหวัดปาดกาแลตั้งตามชื่อช่องแคบกาแล ตัวจังหวัดตั้งอยู่ทางตอนเหนือของฝรั่งเศสโดยมีอารัสเป็นเมืองหลัก
ปาดกาแลเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกาแลซี, ภูมิภาคบูลอแน, ปงตีเยอ และอาร์ตัว
สถานที่สำคัญและน่าสนใจในจังหวัดปาดกาแลก็ได้แก่ มหาวิหารแม่พระแห่งบูลอญ, อาสนวิหารแซ็งตอแมร์ และสุสานแม่พระแห่งลอแร็ต
จังหวัดเออร์
เออร์ () เป็นจังหวัดที่ตั้งอยู่ในแคว้นนอร์ม็องดีในประเทศฝรั่งเศส จังหวัดเออร์ตั้งตามชื่อแม่น้ำเออร์ ตัวจังหวัดตั้งอยู่ทางตอนเหนือของฝรั่งเศสโดยมีเอเวรอเป็นเมืองหลัก
เออร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดนอร์ม็องดี
สถานที่สำคัญและน่าสนใจในจังหวัดเออร์ก็ได้แก่ อาสนวิหารเอเวรอ, ซากปราสาทอาร์กูร์ และซากปราสาทกายาร์ที่เลซ็องเดอลี
จังหวัดเมอร์เตมอแซล
เมอร์เตมอแซล หรือ เมอร์เตโมแซล () เป็นจังหวัดที่ตั้งอยู่ในแคว้นกร็องแต็สต์ ประเทศฝรั่งเศส จังหวัดเมอร์เตมอแซลตั้งตามชื่อแม่น้ำเมิร์ต ตัวจังหวัดตั้งอยู่ทางตะวันออกเฉียงเหนือของฝรั่งเศสโดยมีน็องซีเป็นเมืองหลัก
เมอร์เตมอแซลก่อตั้งขึ้นในปีค.ศ. 1871 หลังจากการยุติสงครามฝรั่งเศส-ปรัสเซีย จากอดีตจังหวัดมอแซลและเมิร์ต
สถานที่สำคัญและน่าสนใจในจังหวัดเมอร์เตมอแซลก็ได้แก่ มหาวิหารแซ็งเตเตียนแห่งตูล และปราสาทลูว์เนวีลที่ได้สมญาว่าเป็นแวร์ซายแห่งภูมิภาคลอแรน
จังหวัดเมิซ
เมิซ () เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส จังหวัดเมิซตั้งตามชื่อแม่น้ำเมิซ ตัวจังหวัดตั้งอยู่ทางตะวันออกเฉียงเหนือของประเทศ โดยมีบาร์-เลอ-ดุกเป็นเมืองหลัก
เมิซเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดบารัวและสามราชรัฐมุขนายก (Trois-Évêchés)
สถานที่สำคัญและน่าสนใจในจังหวัดเมิซก็ได้แก่ อาสนวิหารแม่พระแห่งแวร์เดิง
จังหวัดมาแยน
มาแยน (, ฟังเสียง) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส จังหวัดมาแยนตั้งตามชื่อแม่น้ำมาแยน ตัวจังหวัดตั้งอยู่ทางตะวันตกเฉียงเหนือของประเทศ โดยมีลาวาลเป็นเมืองหลวง
มาแยนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดแมน
การชุบโลหะด้วยไฟฟ้า
การชุบโลหะด้วยไฟฟ้า () คือ วิธีการใช้ไฟฟ้ากระแสตรงในการชุบโลหะ โดยการเปลี่ยนสารละลายของสสารที่ต้องการใช้ชุบให้อยู่ในรูปของอิออนบวก ซึ่งจะไปจับตัวเป็นชั้นบางๆ บนวัสดุนำไฟฟ้าจำพวกโลหะที่ถูกใช้เป็นตัวถูกชุบ
การชุบโลหะด้วยไฟฟ้านั้น มีวัตถุประสงค์ คือ เพื่อชดเชยคุณสมบัติที่ขาดไปของวัสดุที่เป็นตัวถูกชุบ เช่น คุณสมบัติการป้องกันการหลุดลอกเนื่องจากการขัดสี คุณสมบัติป้องกันการเน่าเปื่อย คุณสมบัติการหล่อลื่น ความสวยงาม เป็นต้น โดยสสารของวัสดุที่ใช้ชุบจะไปเคลือบอยู่บนวัสดุที่ต้องการชุบเพื่อเพิ่มคุณสมบัติต่างๆ นอกเหนือจากนี้ ยังใช้เพิ่มความหนาและขนาดให้แก่วัสดุต่างๆที่เล็กเกินไปได้ด้วย
จังหวัดอีเลวีแลน
อีเลวีแลน (, ฟังเสียง; ) เป็นจังหวัดที่ตั้งอยู่ในแคว้นเบรอตาญในประเทศฝรั่งเศส ตัวจังหวัดตั้งอยู่ทางตะวันตกเฉียงเหนือของฝรั่งเศส โดยมีแรนเป็นเมืองหลวง
อีเลวีแลนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดบริตานี
สถานที่สำคัญและน่าสนใจในจังหวัดอีเลวีแลนก็ได้แก่ มหาวิหารแซ็ง-แว็งซ็องแห่งแซ็ง-มาโล
จังหวัดกอร์ส-ดูว์-ซูด
กอร์ส-ดูว์-ซูด (, ฟังเสียง; ) เป็นจังหวัดที่ตั้งอยู่ในแคว้นกอร์ส ประเทศฝรั่งเศส จังหวัดกอร์ส-ดูว์-ซูดตั้งตามชื่อเกาะกอร์ส (คอร์ซิกา) ตัวจังหวัดตั้งตอนใต้ของอยู่ทางของเกาะ โดยมีอาฌักซีโยเป็นเมืองหลวง
กอร์ส-ดูว์-ซูดก่อตั้งขึ้นเมื่อวันที่ 15 กันยายน ค.ศ. 1975 เมื่อจังหวัดกอร์สแบ่งออกเป็นโอต-กอร์สและกอร์ส-ดูว์-ซูด
ทีอาร์ที โชจุก
ทีอาร์ที โซกุค (TRT Çocuk) เป็นช่องรายการจากประเทศตุรกี โดยสถานีวิทยุโทรทัศน์แห่งชาติตุรกี ออกอากาศ 24 ชม.ต่อวัน เป็นรายการสำหรับเด็ก ออกอากาศพาษย์ภาษาตุรกี แพร่ภาพตั้งแต่เวลา 6.30 น. - 21.00 น. (ตามเวลาในประเทศตุรกี) หลังจากนั้นจะเป็นรายการสำหรับผู้ใหญ่ออกอากาศในช่วงภาคค่ำ ในเวลา 21.00 น. เป็นต้นไป ถ่ายทอดรายการจาก TRT 4 และ TRT Muzik อัตลักษณ์ช่องจะแทรกกับช่อง TRT Çocuk
จังหวัดโอต-กอร์ส
โอต-กอร์ส (, ออกเสียง; ) เป็นจังหวัดที่ตั้งอยู่ในแคว้นกอร์สในประเทศฝรั่งเศส จังหวัดโอต-กอร์สตั้งตามชื่อเกาะกอร์ส (คอร์ซิกา) ตัวจังหวัดตั้งตอนเหนือของอยู่ทางของเกาะกอร์ส โดยมีบัสตียาเป็นเมืองหลวง
โอต-กอร์สก่อตั้งขึ้นเมื่อวันที่ 15 กันยายน ค.ศ. 1975 เมื่อจังหวัดกอร์สเดิมถูกแบ่งออกเป็นโอต-กอร์สและกอร์ส-ดู-ซูด
เหริน ต๋าหัว
เหริน ต๋าหัว (, "หย่ำ ตาดว่า"; หรือที่นิยมเรียกว่า เยิ่น ต๊ะหัว) หรือ ไซมอน ยัม (Simon Yam) นักแสดงชาวฮ่องกง เกิดเมื่อวันที่ 19 มีนาคม ค.ศ. 1955 (วันเดียวกับ บรูซ วิลลิส) ที่เมืองจี๋หนาน มณฑลซานตง สูง 180 เซนติเมตร น้ำหนัก 79 กิโลกรัม โดยเป็นลูกคนสุดท้องของพ่อที่เป็นนายตำรวจประจำเมือง มีพี่สาวและพี่ชายอย่างละคน
เหริน ต๋าหัว เริ่มงานการแสดงตั้งแต่ ค.ศ. 1979 จนถึงปัจจุบัน รับบทบาทมาแล้วอย่างมากมาย จนได้รับฉายาว่า ""โรเบิร์ต เดอ นีโร แห่งฮ่องกง"" ทั้งตัวประกอบ พระเอกหรือผู้ร้าย หรือแม้กระทั่งภาพยนตร์เรตอาร์ อย่าง "Naked Killer" ในปี ค.ศ. 1992 และ "All of a Sudden" ในปี ค.ศ. 1996 โดยเฉพาะในยุคทศวรรษที่ 90 มีผลงานเข้ามามากถึงเฉลี่ยเดือนละ 1 เรื่องทีเดียว โดยเริ่มตั้งแต่ซีรีส์ของทีวีบี เช่น "กระบี่เย้ยยุทธจักร" ในปี ค.ศ. 1983 ที่มี โจว เหวินฟะ แสดงเป็นเล่งฮู้ชง หรือ "มังกรหยก" ในปี ค.ศ. 1984 ที่มี หลิว เต๋อหัว เป็นเอี๊ยะก้วย, รับบทเป็นง้วนซุ่ยฮุ้น ใน ชอลิ้วเฮียง ตอน ถล่มวังค้างคาว ในปีเดียวกัน โดยมี เหมียว เฉียวเหว่ย เป็นชอลิ้วเฮียง และ "ดาบมังกรหยก" ในปี ค.ศ. 1986 ที่มี เหลียง เฉาเหว่ย เป็นเตียบ่อกี้
ด้านผลงานภาพยนตร์ที่มีชื่อเสียง ได้แก่ "Bullet in the Head" จากการกำกับของ จอห์น วู ในปี ค.ศ. 1990, "Young and Dangerous" ทั้ง 3 ภาคในปี ค.ศ. 1996 ที่นำแสดงโดย เจิ้ง อี้เจี้ยน, "Hit Man" ในปี ค.ศ. 1998 ที่นำแสดงโดย หลี่ เหลียนเจี๋ย, "The Legend of Speed" และ "The Mission" ในปี ค.ศ. 1999, "My Left Eye Sees Ghosts" ในปี ค.ศ. 2002, "PTU" ในปี ค.ศ. 2003, "Election" ในปี ค.ศ. 2005 และ "Election 2" ในปี ค.ศ. 2006, "Eye in the Sky" ในปี ค.ศ. 2007, "Ip Man" ในปี ค.ศ. 2008, "The Storm Warriors" และ "Bodyguards and Assassins" ในปี ค.ศ. 2009 รวมถึงภาพยนตร์ฮอลลีวูดเรื่อง "" ในปี ค.ศ. 2003
ในปลายปี ค.ศ. 2014 เหริน ต๋าหัว ได้รับแสดงภาพยนตร์สั้นของไทยที่มีเนื้อหาเทิดพระเกียรติพระบาทสมเด็จพระเจ้าอยู่หัว โดยไม่ขอรับค่าตัวแต่อย่างใด โดยได้แสดงคู่กับ พิยดา จุฑารัตนกุล และได้เดินทางมาลงนามถวายพระพรพระบาทสมเด็จพระเจ้าอยู่หัว ณ โรงพยาบาลศิริราช
ระหว่างวันที่ 22-24 กันยายน ค.ศ. 2015 เหริน ต๋าหัวและหมี เซียะ นักแสดงชื่อดังชาวฮ่องกงร่วมสมัยเดียวกัน ได้เดินทางมาประเทศไทย โดยในวันที่ 22 กันยายน ได้เข้าสักการะพระพรหมที่ศาลท้าวมหาพรหม แยกราชประสงค์ เพื่อให้นักท่องเที่ยวทั้งจีน, ฮ่องกง และนานาชาติ โดยเฉพาะอย่างยิ่งในตลาดฮ่องกง เกิดความเชื่อมั่นและเดินทางกลับมาเที่ยวประเทศไทยมากขึ้น จากเหตุการวางระเบิดก่อนหน้านั้น โดยมีนางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา และผู้ว่าการการท่องเที่ยวแห่งประเทศไทย ให้การต้อนรับและร่วมสักการะท้าวมหาพรหม
ชีวิตส่วนตัว สมรสกับ ฉีฉี (QiQi) นางแบบสาวชาวฮ่องกง ในปี ค.ศ. 1997 และมีลูกสาว 1 คนชื่อ แอลล่า (Ella) เกิดในปี ค.ศ. 2004
จังหวัดเอโร
เอโร (, ) หรือ เอเรา () เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดเอโรตั้งตามชื่อแม่น้ำเอโร ตัวจังหวัดตั้งอยู่ทางตอนใต้ของฝรั่งเศสโดยมีมงเปอลีเยเป็นเมืองหลัก
เอโรเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก
สถานที่สำคัญและน่าสนใจในจังหวัดเอโรก็ได้แก่ อาสนวิหารเบซีเย, อาสนวิหารอากด์ และอารามวาลมาญ
ดีฌง
ดีฌง (, ออกเสียง) เป็นเมืองหลวงของจังหวัดโกต-ดอร์ในแคว้นบูร์กอญในประเทศฝรั่งเศส เมืองดีฌงเป็นอดีตเมืองของจังหวัดเบอร์กันดี
ดีฌงเป็นที่ตั้งของมหาวิหารดีฌง ซึ่งเป็นหนึ่งในสถานที่สำคัญทางประวัติศาสตร์ ที่มีการผสมผสานของสถาปัตยกรรรมยุโรปอย่างหลากหลายในรอบหนึ่งพันปี ตั้งแต่สถาปัตยกรรมแบบกาเปเซียง สถาปัตยกรรมกอธิก และมาถึงยุคเรอเนสซองส์ และตัวอาคารบ้านเรือนในเขตเมืองปัจจุบันยังมีอายุราวช่วงคริสต์ศตวรรษที่ 18 หรือก่อนหน้านั้น สถาปัตยกรรมที่โดดเด่นแบบดิฌง ได้แก่ หลังคาเบอร์กันดี ที่ผลิตแผ่นหลังคาจากดินเผาเคลือบ หรือ แทร์ราคอตตา (terracotta) อันมีสีสันฉูดฉาด เช่น เขียว เหลือง ดำ ที่จัดเรียงบนหลังคาอย่างสวยงามตามแบบเรขาคณิต
ประวัติศาสตร์ของดีฌงเริ่มจากการตั้งรกรากของชาวโรมันยุคโบราณ โดยชื่อเมืองว่า "ดีวีโอ" "(Divio)" ตั้งอยู่ระหว่างเส้นทางไปเมืองลียง และปารีส นอกจากนั้นยังเป็นที่ตั้งสำคัญของอาณาเขตปกครองของดยุคแห่งเบอร์กันดีในระหว่างช่วงคริสต์ศตวรรษที่ 11 จนถึงช่วงปลายคริสต์ศตวรรษที่ 15 โดยในช่วงนั้นมีความเจริญรุ่งเรืองถึงขีดสุด และเป็นอาณาจักรที่มั่งคั่งทางเศรษฐกิจ ศิลปวัฒนธรรม การเรียนรู้ และวิทยาศาสตร์ ในปัจจุบันดิฌงมีจำนวนประชากร 151,576 คน (สำรวจเมื่อค.ศ. 2008) และ 250,516 คน รวมประชากรในเขตปริมณฑลด้วย (สำรวจเมื่อค.ศ. 2007)
ดีฌง ยังเป็นแหล่งจัดงานอาหารนานาชาติประจำปี "International and Gastronomic Fair" ช่วงฤดูใบไม้ร่วงของแต่ละปี โดยถือเป็นหนึ่งในสิบงานที่สำคัญที่สุดในประเทศฝรั่งเศส โดยมีผู้จัดงานกว่า 500 ราย และผู้เข้าชมกว่า 200,000 รายในแต่ละปี นอกจากนี้ยังเป็นสถานที่จัดเทศกาลดอกไม้นานาชาติ "Florissimo" ทุกๆ 3 ปี
ภาษาเครียมชาก
ภาษาเครียมชาก (Krymchak language) เป็นภาษากลุ่มเตอร์กิกที่ใช้พูดในไครเมียโดยชาวเครียมชาก บางครั้งจัดเป็นสำเนียงของภาษาตาตาร์ไครเมียเรียกภาษาตาตาร์ไครเมียของชาวยิว
ภาษานี้มีคำยืมจากภาษาฮีบรูมาก ก่อนยุคสหภาพโซเวียต เคยเขียนด้วยอักษรฮีบรู จนถึงยุคของสหภาพโซเวียตเมื่อราว พ.ศ. 2473 จึงเปลี่ยนมาเขียนมาเขียนด้วยอักษรละติน แบบที่ใช้เขียนภาษาตุรกี ปัจจุบันเขียนด้วยอักษรซีริลลิก
ผู้พูดภาษานี้ลดลงไปมากหลังการฆ่าล้างเผ่าพันธุ์ชาวยิว ในเดือนพฤษภาคม พ.ศ. 2487 ชาวตาตาร์ไครเมียเกือบทั้งหมดถูกอพยพไปอุซเบกิสถานทำให้มีผู้พูดภาษานี้ในอุซเบกิสถานด้วย ปัจจุบันเป็นภาษาที่ใกล้ตาย จากรายงานของยูเครน ในพ.ศ. 2544 พบชาวเครียมชากในไครเมีย 785 คน แต่มีผู้พูดภาษานี้ได้ราว 100 คน
ภาษาอราเมอิกยิวบาบิโลเนีย
ภาษาอราเมอิกยิวบาบิโลเนีย เป็นภาษาอราเมอิกยุคกลางที่ใช้โดยนักเขียนชาวยิวระหว่างพุทธศตวรรษที่ 9-16 เป็นภาษาของทัลมุดในบาบิโลเนียและวรรณกรรมหลังยุคนั้น ภาษานี้ใกล้เคียงกับสำเนียงตะวันออกอื่นๆของภาษาอราเมอิก เช่น ภาษามันดาอิก และภาษาซีเรียคตะวันออกของนิกายอัสซีเรีย การออกเสียงเริ่มต้นยังไม่แน่นอน แต่ระบบการอ่านถูกจัดขึ้นโดยผู้พูดภาษาฮีบรูเยเมน
ภาษาอราเมอิกในทัลมุดเป็นภาษาที่มีลักษณะพิเศษ และใช้เป็นภาษากฏหมายแบบเดียวกับภาษากฏหมายของฝรั่งเศส เมื่อภาษาอาหรับกลายเป็นภาษาในชีวิตประจำวัน ภาษาอราเมอิกสำเนียงนี้จึงกลายเป็นแหล่งของศัพท์เฉพาะเช่น tiyuvta และ teyku ซึ่งยังใช้ในการเขียนกฏหมายภาษาฮีบรู และมีอิทธิพลต่อภาษาฮีบรูสมัยใหม่ด้วย
มงเปอลีเย
มงเปอลีเย (, ฟังเสียง; ) เป็นเมืองหลักของจังหวัดเอโรในแคว้นอ็อกซีตานี ประเทศฝรั่งเศส ตั้งอยู่ทางตอนใต้ของประเทศ เป็นเมืองที่ใหญ่เป็นลำดับที่ 7 ของประเทศ และเป็นเมืองที่มีอัตราการเจริญเติบโตอันรวดเร็วในช่วง 25 ปีที่ผ่านมา
มงเปอลีเยเป็นที่ตั้งของมหาวิหารแซ็ง-ปีแยร์แห่งมงเปอลีเย
โรงเรียนวัฒนาวิทยาลัย
โรงเรียนวัฒนาวิทยาลัย (Wattana Wittaya Academy) มีชื่อเดิมว่า"กุลสตรีวังหลัง" ปัจจุบันตั้งอยู่ที่ 67 สุขุมวิท 19 แขวงคลองเตยเหนือ เขตวัฒนา กรุงเทพมหานคร 10110 เป็นโรงเรียนสตรีหญิงแห่งแรกของประเทศไทย
โรงเรียนวัฒนาวิทยาลัย สังกัดสำนักงานพันธกิจการศึกษา มูลนิธิแห่งสภาคริสตจักรในประเทศไทย เริ่มก่อตั้งเมื่อ พ.ศ. 2417 (ค.ศ. 1874) โดยมิชชันนารีคณะเพรสไบทีเรียนมิชชันจากสหรัฐอเมริกา เดิมมีชื่อเรียกว่า "โรงเรียนกุลสตรีวังหลัง" ตั้งอยู่บริเวณพระราชวังหลัง ขณะนั้นเป็นส่วนหนึ่งของโรงพยาบาลศิริราช เป็นโรงเรียนสตรีประจำ และโรงเรียนอนุบาลแห่งแรกของประเทศไทย โดยมิสซิสแฮเรียต เอ็มเฮาส์ เป็นครูใหญ่คนแรก มีจุดมุ่งหมายจัดการเรียนการสอนด้านการอ่านเขียน การศึกษาคริสตจริยธรรม และวิชาเย็บปักถักร้อย ซึ่งเป็นวิชาสำหรับกุลสตรีสมัยนั้น
ในปี พ.ศ. 2464 (ค.ศ. 1921) กิจการของโรงเรียนเจริญขึ้นทำให้สถานที่ตั้งโรงเรียนเดิมไม่สามารถรองรับจำนวนนักเรียนที่เพิ่มขึ้นได้ มิสเอ็ดน่า เซร่ะ โคล์ ครูใหญ่ในขณะนั้นได้ย้ายโรงเรียนมาอยู่ในสถานที่ปัจจุบันและเปลี่ยนชื่อเป็น “วัฒนาวิทยาลัย”
โรงเรียนวัฒนาวิทยาลัย ;เครื่องหมายโรงเรียน
รูปคบเพลิงอยู่ในสามเหลี่ยมใต้อักษร ว.ว. และชื่อโรงเรียนแสดงถึงแสงสว่างไปยังผู้อื่น และเป็นประทีปส่องนำทางนักเรียนให้ดำเนินไปตามทางที่ดีที่ถูกต้อง
คุณธรรมนำวิชาการ
ว.ว. 
สัตย์ซื่อ มีวินัย ใฝ่ศึกษา พัฒนาชาติ เทิดทูนศาสน์กษัตริย์ 
ขาว-แดง 
สีขาวหมายถึง คุณธรรม แดงแก่ก่ำ หมายถึง วิชาการ 
ต้นมะขาม แสดงถึง ความอดทนนอกจากนี้ทางโรงเรียนยังมีกิจกรรมชมรมให้นักเรียนที่สนใจได้เลือกเรียนตามความเหมาะสมและความสนใจของตนเอง ตัวอย่างชมรมในโรงเรียนวัฒนาวิทยาลัยเช่น ชมรมดนตรีไทย ชมรมวงโยธวาทิต ชมรมดนตรีสกล ชมรมการละคร ชมรมภาษาและวัฒนธรรมสเปน ชมรมหมอภาษา ชมรมไอคิโด เป็นต้น
เทศบาลตำบลแม่ตาว
กระทรวงมหาดไทยได้ประกาศยกฐานะองค์การบริหารส่วนตำบล (อบต.) แม่ตาว เป็นเทศบาล โดยจะมีการเปิดรับสมัคร ในระหว่างวันที่ 28 ม.ค. – 1 ก.พ. 2553 และลงคะแนนในวันที่ 7 มี.ค. 2553 และเป็นครั้งแรกของการยกฐานะจาก อบต.เป็นเทศบาล ซึ่งขณะนี้มีกลุ่มการเมืองท้องถิ่นประกาศตัวลงสมัครแน่นอนแล้ว 3 กลุ่ม ประกอบด้วย กลุ่ม “รักษ์แม่ตาว” นำโดยนายบุญปั๋น ละน้อย อดีตกำนัน ต.แม่ตาว กลุ่ม “พัฒนาแม่ตาว” นำโดยนายไล้ นาเถิน อดีตนายก อบต.แม่ตาว และกลุ่ม “รวมใจพัฒนา” นำโดยนายสรศักดิ์ ดวงมณี
เทศบาลตำบลแม่ตาว เป็นองค์กรปกครองส่วนท้องถิ่นในอำเภอแม่สอด ดูแลรับผิดชอบในพื้นที่ตำบลแม่ตาว ทั้งหมดรวม 6 หมู่บ้าน มีนายกเทศมนตรีตำบลแม่ตาว เป็นผู้บริหารสูงสุด และมีปลัดเทศบาลตำบลแม่ตาว เป็นหัวหน้าสำนักงาน
ราษฎรดั้งเดิมได้อพยพมาจากอำเภอเถิน จังหวัดลำปาง มาตั้งบ้านเรือนอยู่บ้านค้างภิบาลเป็นกลุ่มแรก (บ้านค้างภิบาล หมู่ที่ 1 ตำบลพระธาตุผาแดง อำเภอแม่สอด จังหวัดตาก ปัจจุบัน) ต่อมาได้มาทำไร่ ทำสวนริมห้วยแม่ตาว ซึ่งเป็นที่ตั้งของตำบลในปัจจุบัน
ต่อมาในลำห้วยแม่ตาวได้มีทองคำ ทำให้ราษฎรได้มาร่อนทองคำตามลำห้วยและได้ตั้งบ้านเรือนเพิ่มมากขึ้นจึงไ ด้ตั้งเป็นหมู่บ้านและแยกเป็นหมู่บ้านใหม่ และตั้งชื่อตำบลเป็นตำบลแม่ตาวตามชื่อลำห้วยแม่ตาว ว่า "ตำบลแม่ตาว"
ปี พ.ศ. 2516 มีประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ ฉบับที่ 326 ลงวันที่ 13 ธันวาคม 2515 เมื่อวันที่ 5 กรกฎาคม พ.ศ. 2516 ลงนามโดย ถ. สุนทรศารทูล รัฐมนตรีช่วยว่าการ ฯ รักษาราชการแทน รัฐมนตรีว่าการกระทรวงมหาดไทย (ฉบับพิเศษ หน้า 17 เล่ม 90 ตอนที่ 108 ราชกิจจานุเบกษา 24 สิงหาคม 2516) จึงได้จัดตั้งตำบลแม่ตาวเป็นสภาตำบลแม่ตาว ตามประกาศคณะปฏิวัติ ฉบับที่ 326 ลงวันที่ 13 ธันวาคม 2515 เมื่อวันที่ 5 กรกฎาคม พ.ศ. 2516
ปี พ.ศ. 2539 สภาตำบลแม่ตาว อำเภอแม่สอด จังหวัดตาก เป็นองค์การบริหารส่วนตำบลแม่ตาว (ลำดับที่ 837) ตามประกาศกระทรวงมหาดไทย เรื่อง จัดตั้งองค์การบริหารส่วนตำบล เมื่อวันที่ 16 ธันวาคม พ.ศ. 2539 ลงนามโดย นายเสนาะ เทียนทอง รัฐมนตรีว่าการกระทรวงมหาดไทย (หน้า 85 เล่ม 113 ตอนพิเศษ 52 ง ราชกิจจานุเบกษา 25 ธันวาคม 2539) มีผลให้เป็นองค์การบริหารส่วนตำบลแม่ตาวตั้งแต่วันที่ 23 กุมภาพันธ์ พ.ศ. 2540
ปี พ.ศ. 2553 มีประกาศคณะกรรมการการเลือกตั้ง เรื่อง การแบ่งเขตเลือกตั้งสมาชิกสภาเทศบาลในจังหวัดตาก เมื่อวันที่ 13 มกราคม พ.ศ. 2553 ลงนามโดย นายอภิชาต สุขัคคานนท์ ประธานกรรมการการเลือกตั้ง อาศัยอำนาจตามความในมาตรา 10 แห่งพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. 2550 และมาตรา 13 มาตรา 14 แห่งพระราชบัญญัติการเลือกตั้ง
สมาชิกสภาท้องถิ่นหรือผู้บริหารท้องถิ่น พ.ศ. 2545 ประกอบมติคณะกรรมการการเลือกตั้ง ในการประชุมครั้งที่ 5/2553 เมื่อวันที่ 13 มกราคม พ.ศ. 2553 จึงประกาศแบ่งเขตเลือกตั้งสมาชิกสภาเทศบาลในเขตพื้นที่จังหวัดตาก จำนวน 1 แห่ง คือ เทศบาลตำบลแม่ตาว อำเภอแม่สอด ประกอบด้วย 2 เขตเลือกตั้ง จำนวนสมาชิก 6 คนต่อเขต (หน้า 80-82 เล่ม 127 ตอนที่ 12 ก ราชกิจจานุเบกษา 22 กุมภาพันธ์ 2553) มีผลให้เป็นเทศบาลตำบลแม่ตาวภายใน 60 วันนับจากวันประกาศในราชกิจจานุเบกษา
เทศบาลตำบลแม่ตาวมีเนื้อที่โดยประมาณ 45.50 ตารางกิโลเมตร มีจำนวน 6 หมู่บ้าน มีประชากร 6,565 คน 2,325 ครัวเรือน
จำนวนหมู่บ้านในเขต อบต. เต็มทั้งหมู่บ้าน 6 หมู่ ได้แก่ หมู่ที่ 1 – 6 ประกอบด้วย
ไอราวัณ
ไอราวัณ (; ) เป็นตัวละครที่มีบทบาทสำคัญในกรานาโด้ เอสปาด้า ซึ่งเป็นเกมออนไลน์จากประเทศเกาหลี โดยไอราวัณเป็นผู้ใช้วิชามวยไทยในการต่อสู้กับศัตรู และถือเป็นตัวละครเกมออนไลน์ที่นักเล่นเกมออนไลน์ชาวไทยรู้จักกันมากที่สุดในปัจจุบันในฐานะของนักมวยไทย ซึ่งไอราวัณเป็นตัวละครที่ได้รับการเปิดตัวในประเทศไทยครั้งแรกวันที่ 20 สิงหาคม พ.ศ. 2550
ไอราวัณ เป็นนักมวยไทยผู้มากด้วยฝีมือ เขามีชีวิตอยู่ในอาณาจักรสยามช่วงสมัยยุคเรอเนสซองซ์ ซึ่งอาณาจักรสยามในเกม "กรานาโด้ เอสปาด้า" เป็นทวีปสมมุติที่อยู่อยู่ทางตะวันออกของออร์เปเชีย ชาวออร์เปเชียเรียกคนที่อยู่ทางใต้ของทวีปสยามนี้ว่า ชาว "คาไท" กษัตริย์คาไทได้สนใจวิทยาการของตะวันตก จึงได้ส่งคณะเดินเรือไปเพื่อติดต่อกับชาวตะวันตก เพื่อนำวิทยาการใหม่ๆ กลับมา หนึ่งในคณะเดินทางนั้นก็คือไอราวัณ แต่ในระหว่างเดินเรือ ได้เกิดพายุใหญ่ทำให้เรืออับปาง ไอราวัณจึงลอยคอตามกระแสน้ำมาจนถึงทวีป "กรานาโด้ เอสปาด้า"
ไอราวัณตอนที่เดินทางสู่ท่าเรือโคอิมบรา ได้เกิดพลัดหลงกับมิตรสหาย กระทั่งมีเหล่าอันธพาลเข้ามาหาเรื่อง แต่แล้วเขาก็สามารถใช้วิชามวยไทยปราบลงได้สำเร็จ จากนั้นไม่นาน เขาเกิดมีความปรารถนาที่จะประลองฝีมือกับนักสู้มือเปล่ารายอื่น และเป็นดังที่เขาต้องการ ไอราวัณได้เข้าต่อสู้กับกราเซียโล แต่ทว่าไอราวัณก็เป็นฝ่ายพ่ายแพ้ไป เนื่องจากกราเซียโลใช้ยาพิเศษเข้าช่วย ไอราวัณจึงมีความปรารถนานำยาพิเศษนี้มาใช้บ้าง
ไอราวัณ เริ่มได้ยินถึงข่าวลือเกี่ยวกับมรดกของฟริทส์ ผู้ซึ่งเป็นอาจารย์ของกราเซียโล ภายหลังจากที่ได้พูดคุยกันแล้ว ไอราวัณจึงตัดสินใจขอร่วมเดินทางไปพร้อมกับตัวเอกของเรื่อง เพื่อเข้าทำศึกกรานาโด้ ภายใต้การปกครองของราชอาณาจักรเวสปาโนลาต่อไป
ไอราวัณ เป็นตัวละครพิเศษในเกมกรานาโด้ เอสปาด้า ซึ่งสามารถปลดล็อกได้โดยผู้เล่นสามารถควบคุมให้ตัวละครที่ใช้อยู่เข้าไปคุยกับไอราวัณที่ท่าเรือโคอิมบราที่กำลังประสบปัญหาพลัดหลงกับพวกพ้อง จากนั้นไอราวัณจะขอเงินเรา 1,000 วิส จากนั้นเหล่าอันธพาลจะเข้ามาทำร้ายไอราวัณ ผู้เล่นต้องกำจัดอันธพาลเหล่านั้นให้หมด ผู้เล่นจะพบว่าไอราวัณบาดเจ็บสาหัส จึงให้ไอเทมโซลคริสตัลแก่ไอราวัณเพื่อฟื้นพลังเป็นจำนวน 10 ชิ้น
เมื่อไอราวัณขอการแนะนำในการประลองฝีมือกับนักสู้ที่มีความสามารถ ตัวเกมจะนำสู่การต่อสู้ระหว่างไอราวัณกับกราเซียโล ก่อนที่ไอราวัณจะเป็นฝ่ายพ่ายแพ้เนื่องจากกราเซียโลใช้ยาพิเศษเข้าช่วย ไอราวัณจึงขอสเตียรอย์โพชั่น 10 ชิ้น กับไทรอัมฟิลเลอร์ 10 ชิ้น มาใช้บ้าง
เมื่อคุยกับไอราวัณอีกครั้ง เขาจะเล่าถึงข่าวลือเกี่ยวกับมรดกของฟริทส์ซึ่งเป็นอาจารย์ของกราเซียโล เกมจะนำสู่ฉากการสนทนาระหว่างไอราวัณกับฟริทส์ เมื่อการสนทนาเสร็จสิ้นไอราวัณจะขอร่วมเดินทางไปกับเรา
ครั้งหนึ่ง ได้มีการจัดการประกวดออกแบบเครื่องแต่งกายชุดคอสทูมสำหรับ NPC ไอราวัณที่จัดขึ้นโดยเอเชียซอฟท์ ในช่วงเดือน 10 เมษายน - 10 พฤษภาคม พ.ศ. 2552 ซึ่งการจัดประกวดออกแบบเครื่องแต่งกายชุดคอสทูมดังกล่าวนี้ มีผู้ร่วมส่งผลงานหลายรูปแบบ และมีผลงานที่เข้ารอบโดยผู้ออกแบบในเบื้องต้นทั้งสิ้นเป็นจำนวนสิบผลงาน โดยได้มีการนำชุดคอสทูมชนะเลิศสำหรับ NPC ไอราวัณที่สร้างจากผลงานอาร์ตเวิร์คมาใช้ในเกมชุดกรานาโด้ เอสปาด้ามาแล้วด้วยเช่นกัน
เอ็ดดี้ กอร์โด้
เอ็ดดี้ กอร์โด้ (; ) เป็นตัวละครจากเกม "เทคเคน" (ปรากฏตัวครั้งแรกใน "เทคเคน 3" ) โดยเป็นนักสู้ชาวบราซิลผู้นำวิชาคาโปเอร่ามาใช้ในการต่อสู้
เอ็ดดี้ กอร์โด้ เป็นทายาทของตระกูลมหาเศรษฐี และได้รับการศึกษาในโรงเรียนจักรวรรดิ ทว่าตัวเขาเองกับบิดาของเขากลับถูกจับเข้าเรือนจำอย่างไร้ความยุติธรรม สาเหตุจากการต่อต้านจักรวรรดิ ในระหว่างอยู่ในเรือนจำนี้เองที่ทำให้เขาได้พบกับโฮ จิ มอง ผู้ช่ำชองวิชาคาโปเอร่า เอ็ดดี้จึงฝึกฝนวิชาดังกล่าวจากเขา เมื่อเอ็ดดี้ออกมาจากเรือนจำแล้วจึงเข้าร่วมการแข่งขันเทคเคน ที่จัดขึ้นเป็นครั้งที่ 3 เพื่อนำเงินรางวัลมาเป็นทุนในการต้านจักรวรรดิต่อไป
วันเวลาผ่านไป อาจารย์ของเอ็ดดี้ออกจากเรือนจำ แต่เนื่องด้วยอาจารย์ของเขาอยู่ในวัยชราจึงมีอาการป่วยอย่างหนัก เอ็ดดี้รีบพาอาจารย์ของเขาไปโรงพยาบาล แต่แพทย์ได้รายงานว่าอาจารย์ของเขาป่วยหนักมาก ไม่สามารถรักษาให้หายได้ และคาดว่าอยู่ได้ไม่เกิน 6 เดือน แต่เนื่องด้วยมีการจัดการแข่งขันเทคเคนครั้งที่ 5 ขึ้นพอดี เอ็ดดี้จึงตัดสินใจเข้าร่วมแข่งขัน เพราะต้องการเทคโนโลยีด้านวิทยาศาสตร์จากบริษัทในเครือของตระกูลมิชิม่ามารักษาอาจารย์ของเขาซึ่งเป็นปู่ของคริสตี้ มอนเตโร่ให้ได้
เอ็ดดี้ กอร์โด้ ถูกกำหนดให้มีบทบาทสำคัญในภาพยนตร์เรื่องเทคเคนด้วยเช่นกัน โดยมีผู้รับบทเป็นเอ็ดดี้ คือลาธีฟ คราวเดอร์ (ซึ่งเป็นผู้แสดงเป็นนักสู้คาโปเอร่าในภาพยนตร์เรื่องต้มยำกุ้ง)
กีฬาภูมิภาคเอเชียตะวันตก 1997
กีฬาภูมิภาคเอเชียตะวันตก 1997 เป็นการแข่งขันกีฬาภูมิภาคเอเชียตะวันตกครั้งแรก จัดขึ้นที่กรุงเตหะราน
ประเทศอิหร่าน ในระหว่างวันที่ 19-28 พฤศจิกายน พ.ศ. 2540 มีประเทศเข้าร่วมการแข่งขัน 10 ประเทศ ใน 11 ชนิดกีฬา
รถธง
รถธง () หมายถึง รถรุ่นที่ได้ชื่อว่า ดีที่สุด มีชื่อเสียงเกียรติยศมากที่สุด และเป็นความภาคภูมิใจของบริษัทรถแต่ละยี่ห้อ
คำว่า รถธง หรือ Flagship Car มาจากคำว่า เรือธง หรือ Flagship ซึ่งมาจากในสมัยคริสต์ศตวรรษที่ 19 และก่อนหน้านั้น การทำสงครามยังไม่มีเครื่องบิน จึงมีการรบเฉพาะทางบกและทางน้ำ ในการรบทางน้ำ จะต้องใช้เรือเป็นหลัก การรบนั้นคงจะมีประสิทธิภาพมากขึ้นหากส่งกองกำลังไปครั้งละหลายๆ ลำ หรือ กองเรือ (fleet of vessels) และเรือลำหนึ่งในฝูงเรือทั้งหมด จะได้รับเลือกให้เป็นที่ตั้งของหน่วยบัญชาการรบ ซึ่งถือเป็นหัวเรี่ยวหัวแรงหลัก เป็นเอกลักษณ์ เป็นจุดสำคัญ และเป็นความภาคภูมิใจของกองเรือนั้น เป็นศัพท์เฉพาะที่เรียกว่า เรือธง (Flagship)
เรือที่จะได้รับเลือกเป็นเรือธง จะต้องมีคุณสมบัติที่มีขนาดใหญ่ที่สุด หรือเร็วที่สุด หรือใหม่ที่สุด หรือติดอาวุธป้องกันตัวมากที่สุด และมีห้องประชุมขนาดใหญ่พอที่จะรับรองกัปตันของเรือทุกลำในกองเรือ เพื่อที่จะเป็นการสะดวกที่จะใช้เป็นหน่วยบัญชาการรบ และทหารในกองทัพ ต้องใส่ใจและปกป้องเรือธงของพวกเขาไว้อย่างสุดความสามารถ ต่อมาคำว่า Flagship กลายเป็นคำศัพท์แสลงในหลายวงการ ซึ่งจะมีความหมายถึงสิ่งที่เป็นหัวใจหลักขององค์กร
เช่นเดียวกับในวงการธุรกิจรถยนต์ ซึ่งเปรียบบริษัทรถยนต์ว่าเป็นกองเรือ รถรุ่นต่างๆที่ค่ายรถยนต์ผลิตคือเรือรบลำน้อยใหญ่ในกองเรือ และรถรุ่นที่เป็นรถธงคือเรือธง ซึ่งเป็นรุ่นที่ได้ชื่อว่าดีที่สุด มีเกียรติยศมากที่สุดในบรรดารถทุกรุ่น และเป็นความภาคภูมิใจของค่ายรถยนต์ต้นสังกัด
โดยทั่วไปแล้ว รถรุ่นที่ได้รับเลือกให้เป็นรถธง มักเป็นรถรุ่นที่ใหญ่ที่สุด หรูหราที่สุด แพงที่สุดของยี่ห้อนั้น แต่ก็มีบ้างบางยี่ห้อที่ตั้งให้รถขนาดกลางหรือขนาดอื่นๆ เป็นรถธงของพวกเขา ซึ่งแต่ละยี่ห้อได้มีการตั้งรถรุ่นที่เป็นรถธงดังนี้
จากการที่รถธงส่วนใหญ่ มักมีราคาแพง ทำให้รถธงเกือบทุกรุ่น ไม่ใช่รถที่มียอดขายสูงนักเมื่อเทียบกับรุ่นอื่นๆ ในยี่ห้อเดียวกัน แต่รถธงก็ถือเป็นความภาคภูมิใจของค่ายรถต้นสังกัด ค่ายรถส่วนใหญ่จะใส่ใจการผลิตรถธงของเขาอยู่มาก เพราะเป็นรุ่นที่แสดงเอกลักษณ์ของค่ายรถยนต์ที่ชัดเจน เป็นดั่งเรือธงในพาฝูงเรือของพวกเขาการต่อสู้ในสมรภูมิการค้า และเป็นเกียรติประวัติของค่ายรถยนต์ต่อไป
วัดกลาง (จังหวัดชลบุรี)
วัดกลาง เป็นวัดเก่าแก่แต่โบราณ สร้างในสมัย รัชกาลที่ 1 ในปี พ.ศ. 2345 ซึ่งมีอายุกว่า 200 ปี
ตามประวัติที่สืบค้นได้จากคุณธนิต อยู่โพธิ์ อดีตอธิบดีกรมศิลปากร ยืนยันว่าภาพเขียนฝาผนังอุโบสถหลังแรก(หลังเก่า) ของวัดกลาง เป็นฝีมือช่างเขียนภาพของวังหลัง น่าเสียดายที่ทางวัดไม่ได้ถ่ายภาพเหล่านี้เก็บเอาไว้ก่อนรื้ออุโบสถหลังเก่าเพราะคนในยุคนั้นไม่รู้ความเป็นมา
วัดกลางได้รับพระราชทานวิสุงคามสีมา เมื่อวันที่ 6 สิงหาคม พ.ศ. 2506 ปัจจุบันมีที่ดินทั้งสิ้น 58 ไร่ 3 งาน 49 ตารางวา รวม 4 โฉนด แบ่งเป็น :
เจ้าอาวาสตั้งแต่ตั้งวัดจนถึงปัจจุบัน ดังนี้ :
กีฬาภูมิภาคเอเชียตะวันตก 2002
กีฬาภูมิภาคเอเชียตะวันตก 2002 เป็นการแข่งขันกีฬาภูมิภาคเอเชียตะวันตก ครั้งที่ 2 จัดขึ้นที่คูเวตซิตี ประเทศคูเวต ในระหว่างวันที่ 3-12 เมษายน พ.ศ. 2545 มีประเทศเข้าร่วมการแข่งขัน 12 ประเทศ ใน 9 ชนิดกีฬา
สีเทา เพ็ชรเจริญ
สีเทา เพ็ชรเจริญ หรือที่รู้จักกันดีในชื่อ สีเทา มีชื่อจริงว่า จรัล เพ็ชรเจริญ เป็นดาราตลกอาวุโส มีบุคลิกเด่นคือแสดงตลกด้วยหน้าตาท่าทาง ลักษณะหลังโกง พุงป่อง เหมือน "เท่ง" ตัวตลกดาราหนังตะลุง ของทางภาคใต้ และถูกนำบุคลิกไปสร้างเป็นตัวการ์ตูนในแอนิเมชันเรื่อง "แดร็กคูล่าต๊อก โชว์"
สีเทา เกิดเมื่อวันที่ 7 มิถุนายน พ.ศ. 2475 ที่อำเภอเมือง จังหวัดสุราษฎร์ธานี บิดาคือ จ.ส.อ.เมฆ เพ็ชรเจริญ เป็นนายทหารเรือเก่า ส่วนมารดาคือ นางจรูญ เพ็ชรเจริญ เป็นแม่ค้าขายขนมหวาน ปัจจุบันเสียชีวิตแล้วทั้งคู่
เริ่มเข้าสู่วงการโดุยชักชวนของเสน่ห์ โกมารชุน ให้เป็นมาเป็นนักพากย์ภาพยนตร์ และแสดงภาพยนตร์เป็นตัวประกอบในบทตลกเรื่องแรก คือ ฟ้าธรรมาธิเบศร์ นำโดย วิไลวรรณ-พันคำ ฉายวันที่ 8 มีนาคม 2499 ตามมาด้วย เรื่อง สี่สิงห์นาวี นำโดย วิไลวรรณ-พันคำ-สุรสิทธิ์ ฉายวันที่ 29 ธันวาคม 2499 เล็บครุฑ นำโดย อมรา อัศวนนท์-ลือชัย นฤนาท ฉายวันที่ 12 พฤษภาคม 2500 และอีกหลายเรื่อง ต่อมาเข้ารับราชการตำรวจดำรงตำแหน่งโฆษกวงดุริยางค์ตำรวจ ตั้งแต่ประมาณ พ.ศ. 2520 จนเกษียณอายุราชการ
ชีวิตส่วนตัวสมรสกับยุพิน แก้วประเสริฐ มีบุตรสามคน และมีลูกติดจากภรรยาเก่า 1 คน
สีเทาเคยล้มป่วยจากโรคความดันโลหิตสูง และหลอดเลือดแตกในสมอง จนเกือบถึงแก่ชีวิตแต่ได้รับพระมหากรุณาธิคุณจากพระบาทสมเด็จพระเจ้าอยู่หัวพระราชทานดอกไม้มาเยี่ยม ซึ่งทำให้สีเทายังสำนึกในพระมหากรุณาธิคุณนี้มาโดยตลอดจนมาถึงช่วงบั้นปลายของชีวิต
เรือนเจ้าจอมเง็ก
เรือนเจ้าจอมเง็ก ตั้งอยู่ทางทิศตะวันตกของเขตพระราชฐานชั้นใน ตัวเรือนทอดยาวจากทิศตะวันออกไปทิศตะวันตก หน้าแถวเต๊งใน เป็นอาคารก่ออิฐปูน สูงสองชั้น ทาสีขาว หน้าต่างสีเขียว ลักษณะอาคารเป็นรูปตัวยู (U) สถาปัตยกรรมตะวันตก ตกแต่งประดับด้วยลายไม้ฉลุ กันสาด และชายหลังคาแบบลายขนมปังขิง (Ginger Bread) ลักษณะเด่นคือมีหน้าต่างรอบอาคาร แบบบานเฟี้ยม
พระบาทสมเด็จพระจุลจอมเกล้าเจ้าอยู่หัว พระราชทานเป็นเรือนของเจ้าจอมมารดาม.ร.ว.จิ๋ว กปิตถา พระสนมเอกในพระองค์ ต่อมาเมื่อเจ้าจอมมารดาม.ร.ว.จิ๋ว ถึงแก่อนิจกรรมก็เป็นเรือนของเจ้าจอมเง็ก พระสนมในรัชกาลที่ ๕
สมเด็จพระเทพรัตนราชสุดาฯ สยามบรมราชกุมารี เคยโปรดเกล้าฯใช้อาคารนี้เป็นส่วนหนึ่งของอาคารสถานศึกษาโรงเรียนพระตำหนักสวนกุหลาบ
กีฬาภูมิภาคเอเชียตะวันตก 2005
กีฬาภูมิภาคเอเชียตะวันตก 2005 เป็นการแข่งขันกีฬาภูมิภาคเอเชียตะวันตก ครั้งที่ 3 แต่เดิมได้มีการจัดขึ้นที่ดามัสกัส
ประเทศซีเรีย ในระหว่างวันที่ 7-17 เมษายน พ.ศ. 2546 ต่อมามีการยกเลิกมาจัดในปี พ.ศ. 2548 ที่โดฮา ประเทศกาตาร์ ในระหว่างวันที่ 1-10 ธันวาคม พ.ศ. 2548 มีนักกีฬาเข้าร่วมการแข่งขัน 1,200 คน จาก 13 ประเทศ ใน 11 ชนิดกีฬา
บลังก้า
บลังก้า (; ) เป็นตัวละครจากเกม "สตรีทไฟท์เตอร์" (ปรากฏตัวครั้งแรกใน สตรีทไฟท์เตอร์ II) ซึ่งเป็นนักสู้จากป่าอเมซอนที่เคยเป็นเด็กพลัดตกเครื่องบินขณะเดินทางไปกับมารดาของตน บลังก้าจึงเติบโตขึ้นมาเป็นนักสู้ที่แลดูคล้ายกับสัตว์ป่า ต่อมา บลังก้าได้ออกเดินทางประลองฝีมือกับนักสู้ทั่วโลก ไปพร้อมๆกับการหาแม่ของตน
นอกจากนี้ ในฉบับหนังสือการ์ตูน บลังก้า เคยช่วยชีวิต แดน ฮิบิกิ ที่เคยหลงเข้าไปในป่าอเมซอนมาแล้วครั้งหนึ่ง เหตุการณ์ในครั้งนั้นส่งผลให้เกิดมิตรภาพอันดีระหว่างตัวละครทั้งสองคน
บลังก้าเป็นชายคนหนึ่งที่มาจากป่าอเมซอนในประเทศบราซิล ซึ่งเป็นผู้มีร่างกายเป็นสีเขียว มีความสามารถในการผลิตกระแสไฟฟ้า และในเบื้องต้นดูเหมือนว่าจะไม่มีใครรู้จักบลังก้ามากนัก
บลังก้า ได้พัฒนาฝีมือการต่อสู้เรื่อยมา และได้เข้าร่วมการแข่งขัน เวิลด์วอร์ริเออร์ทัวร์นาเมนท์ครั้งที่สอง ภายหลังจากการแข่งขันเสร็จสิ้น เขาก็ได้พบกับแม่ของตนเองอีกครั้ง ซึ่งแม่ของเขาได้พบว่าบลังก้าออกรายการโทรทัศน์และได้เห็นถึงกำไลข้อเท้าของเขา เธอจำชื่อเดิมของเขาที่มีชื่อว่าจิมมี่ได้อยู่ เธอจึงจำได้ถึงกำไลข้อเท้าที่ได้ให้กับจิมมี่ตอนที่เขายังเป็นเด็กก่อนที่จะเกิดอุบัติเหตุเครื่องบินตก ซึ่งอุบัติเหตุในครั้งนั้นส่งผลให้บลังก้าได้เติบโตในป่าใหญ่ แม้ว่าเขาจะมีการไปมาหาสู่กับหมู่บ้านในท้องถิ่นในบางครั้งก็ตาม
บลังก้าได้แยกทางกับแม่ของเขาเนื่องด้วยมีแต่คนจ้องมองความแปลกประหลาดในตัวเขา และเดินทางสู่ฮ่องกงพร้อมกับแดน ซึ่งได้ตอบคำถามถึงสิ่งที่เหมือนกับการแข่งขันเวิลด์วอร์ริเออร์ครั้งที่สอง ภายหลังจากนั้น บลังก้า, แดน และซากุระ ได้ตัดสินใจร่วมการแข่งขัน S.I.N. ทัวร์นาเมนท์ ด้วยเหตุผลของตัวเองที่ต่างกันออกไป โดยบลังก้าต้องการได้รับชัยชนะและได้รับการยอมรับจากผู้คน ภายหลังจากการต่อสู้สิ้นสุดลง บลังก้าได้พบกับแม่ของตนอีกครั้งหนึ่งในฮ่องกง
นัฐฐพนธ์ ลียะวณิช
นัฐฐพนท์ ลียะวณิช หรือชื่อเดิมว่า ณัฐพล ลียะวณิช จบการศึกษา มัธยมศึกษาที่โรงเรียน บดินทรเดชา(สิงห์ สิงหเสนี) ประถมศึกษาที่โรงเรียนฤทธิยะวรรณาลัย ปริญญาตรี คณะนิเทศศาสตร์ สาขาวิทยุโทรทัศน์และภาพยนตร์ มหาวิทยาลัยกรุงเทพ
เข้าวงการบันเทิง เริ่มด้วยการเป็นนายแบบ ตามด้วยแสดงภาพยนตร์เรื่อง ยุวชนทหาร และมารับงานละครค่ายยูม่าในบทสมทบหลายเรื่อง กระทั่งได้เป็พระเอก เลิฟสตรอเบอรี่ 
นอกจากนักแสดง ยังเป็นวีเจเอ็มทีวีไทยแลนด์ รายการ Fast Forward กับวีเจเจน เคยเป็นดีเจ.คลื่น 93.5 EFM เคยได้รับรางวัลหนุ่มผมสวยน่าลุ่มหลงจากนิตยสารคลีโอ ปี 2544
นอกจากนี้ยังมีบริษัท Mojito Entertainment ผลิตรายการ รายการ The giving ทางช่อง 1 workpoint เวลา 9.30-10.00น. จัดงานอีเว้นท์ และค่าย Montage entertainment ในเครือ บริษัท Mojito Entertainment ซึ่งเป็นผู้จัดละครเรื่องแรกคือเรื่อง "หน้ากากนางเอก" ทางช่องเวิร์คพอยท์
ผลิตละครเรื่อง นางแค้น ทางช่องเวิร์คพอยท์ 
ผลิตละครเรื่อง ยุทธการสลัดนอ ทางช่องเวิร์คพอยท์ 
ผลิตละครเรื่อง ภูตพิศวาส ทางช่องวัน
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์
ละครโทรทัศน์ทั้งหมดด้านล่างนี้ออกอากาศทางช่อง 8ออกอากาศ 5 กันยายน พ.ศ. 2552 – 26 มิถุนายน 2553
จังหวัดโอต-การอน
โอต-การอน (; ) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดโอต-การอนตั้งตามชื่อแม่น้ำการอน ตัวจังหวัดตั้งอยู่ทางตะวันตกเฉียงใต้ของประเทศ โดยมีตูลูซเป็นเมืองหลัก
โอต-การอนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก
สถานที่สำคัญและน่าสนใจในจังหวัดโอต-การอนก็ได้แก่ปราสาทโบราณต่าง ๆ และอาสนวิหารแม่พระแห่งแซ็ง-แบร์ทร็อง-เดอ-กอแม็งฌ์
จังหวัดแฌร์
แฌร์, แฌร์ส () หรือ แกร์ส () เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส ตัวจังหวัดตั้งอยู่ทางตะวันตกเฉียงใต้ของฝรั่งเศส โดยมีอ็อชเป็นเมืองหลัก
แฌร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกุยแยนและกัสกอญ
จังหวัดฟีนิสแตร์
ฟีนิสแตร์ (, ออกเสียง; ) เป็นจังหวัดที่ตั้งอยู่ในแคว้นเบรอตาญ ประเทศฝรั่งเศส ตัวจังหวัดตั้งอยู่ทางตะวันตกเฉียงเหนือของฝรั่งเศส โดยมีแก็งแปร์เป็นเมืองหลวง
แซ็ง-เรมี-เดอ-พรอว็องส์
แซ็ง-เรมี-เดอ-พรอว็องส์ (, ฟังเสียง; ) เป็นเมืองหลวงของจังหวัดบุช-ดูว์-โรนในแคว้นพรอว็องซาลป์โกตดาซูร์ในประเทศฝรั่งเศส เมืองแซ็ง-เรมี-เดอ-พรอว็องส์ตั้งอยู่ทางตอนใต้ของฝรั่งเศส
สิ่งที่น่าสนใจของแซ็ง-เรมี-เดอ-พรอว็องส์คือเป็นเมืองเกิดของนอสตราดามุส
โอแวร์ซูว์รวซ
โอแวร์ซูว์รวซ (, ฟังเสียง) เป็นเมืองในจังหวัดวาล-ดวซในแคว้นอีล-เดอ-ฟร็องส์ในประเทศฝรั่งเศส เมืองโอแวร์ซูว์รวซตั้งอยู่ในบริเวณปริมณฑลทางตะวันตกเฉียงเหนือของปารีส
อังคนางค์ คุณไชย
อังคนางค์ คุณไชย นักร้องหมอลำและศิลปินพื้นบ้านอีสาน สาขา ศิลปะการแสดง เป็นศิลปินหมอลำที่มีผลงานมากมายอีกคนหนึ่ง ได้บันทึกแผ่นเสียงทั้งเพลงลูกทุ่ง  หมอลำ และการลำเรื่องต่อกลอน
อังคนางค์ คุณไชย เกิดเมื่อวันจันทร์ที่ 6 กุมภาพันธ์ พ.ศ. 2499 ณ บ้านเลขที่ 152 หมู่ 8 ตำบลโคกสาร อำเภอชานุมาน จังหวัดอุบลราชธานี "(จังหวัดอำนาจเจริญ ในปัจจุบัน)" มีพี่น้อง 7 คน (เป็นคนสุดท้อง) เริ่มการศึกษาเบื้องต้นระดับชั้นประถมศึกษาที่โรงเรียนบ้านโคกสารเทิง ตำบลโคกสาร อำเภอชานุมาน จนจบชั้นประถมศึกษาปีที่ 4 โดยสอบได้ที่ 1 ของทุกชั้นเรียน ปัจจุบันสมรสกับนายอำนวย ศิริมณี
ก่อนเข้าสู่วงการหมอลำ เด็กหญิงทองนาง จบการศึกษาชั้นป.4 และไม่ได้เรียนต่อเนื่องจากฐานะทางบ้าน ยากจน ในวัยเด็กชอบฟังเพลง และร้องเพลงลูกทุ่ง หมอลำ เมื่อมีโอกาสทุกครั้งจะไปร้องเพลงที่ทางโรงเรียนจัดในหมู่บ้านทุกครั้ง ซึ่งจะได้คำชม และรางวัลบ้าง โดยมีคุณพ่อ เป็นผู้สนับสนุนในการร้องเพลง เมื่อพ่อเข้าในเมืองเพื่อไป ขายสินค้าเมื่อไร ก็จะซื้อตำราเรียนหมอลำมาฝากเสมอ จนวันหนึ่งพ่อได้มาไปฝาก ฝึกเรียนหมอลำกับสำนักงานหมอลำของ อ.ทองลือ แสนทวีสุข และ อ.ฉวีวรรณ ดำเนิน (ศิลปินแห่งชาติ ปี 2536) เรียนอยู่ประมาณ 2 ปี และในปี 2514 อ.อุไร สง่าจิตร หัวหน้าคณะอุบลพัฒนา เห็นว่ามีบทบาทการแสดงที่ดีประกอบกับมีสุ้มเสียงที่ไพเราะ จึงได้ให้เริ่มแสดงเป็นตัวประกอบก่อน และค่อยๆ พัฒนามาเป็นตัวนำ ?นางเอกของเรื่อง? และได้แสดงเป็นนางเอกเรื่องแรก คือลำเรื่องต่อกลอนเรื่อง นางนกกระยางขาว ซึ่งได้รับการตอบรับจากแฟนหมอลำ ทางภาคอีสานและภาคอื่นเป็นอย่างมาก จนมีผลงานออกมาต่อเนื่องเรื่อยมา
จนในปี 2517 จุดเปลี่ยนของอังคนางค์ คุณไชย น่าจะอยู่ที่อัลบั้มเพลง สาวอุบลรอรัก และเพลงพี่จ๋าหลับตาไว้ ที่ทำให้มีกลุ่มแฟนเพลงขยายออก อย่างกว้างขวาง จนเรียกได้ว่าเป็นเพลงแจ้งเกิดในวงการเพลงลูกทุ่งหมอลำ และในปี 2521 ได้ออกจากคณะอุบลพัฒนา มาตั้งคณะเป็นของตัวเอง ชื่อคณะเมืองดอกบัว แต่ไม่ประสบความสำเร็จเท่าที่ควร เนื่องจากต้องลงทุนมาก และดูแลลูกน้องเกือบ 200 กว่าชีวิต
ในปี 2524 จึงตัดสินใจยุบคณะ และไปรวมกับคณะหมอลำเรื่องต่อกลอน คณะเพชรอุบล ของ ป.ฉลาดน้อย ส่งเสริม ทำให้เป็นมีชื่อเสียง และเป็นคู่ขวัญกันจนเรียกได้ว่าถ้าผิดจากคู่นี้ ไปคู่กับคนอื่นๆ ก็จะได้รับการต้อนรับที่น้อยมาก ระหว่างนั้นก็มีการออกอัลบั้มกับค่ายเพลงต่างๆ หลายๆ ค่าย ในสไตล์ลูกทุ่ง-หมอลำ ลำเพลิน ลำเต้ย ลำล่อง หรือการแสดงลำเรื่องต่อกลอนต่างๆ เรื่อยมา และผลงานเพลงสร้างชื่อให้กับอังคนางค์ คุณไชย มีอยู่หลายบทเพลง เช่น บ่าวภูไท , อีสานลำเพลิน , เสียงพิณบาดใจ , มีบ้างไหมรักจริง ฯลฯ ตลอดระยะเวลากว่า 30 ปี ที่ทำงานมา อังคนางค์ คุณไชย ได้ตั้งปณิธานว่า
""จะอุทิศชีวิตเพื่อสร้างสรรค์ผลงานการแสดงศิลปะพื้นบ้านลูกทุ่งหมอลำ ให้ไว้เป็นมรดก ทางวัฒนธรรมการแสดงพื้นบ้านให้กับประชาชน และอนุชนรุ่นหลังสืบไปโดยมีโครงการจะเปิดเป็นโรงเรียนสอนการแสดงหมอลำพื้นบ้าน สำหรับ เยาวชนรุ่นลูก รุ่นหลาน ที่มีใจรักในการแสดง และการร้องหมอลำในจังหวัดที่ตนเองอยู่""
ปัจจุบัน อังคนางค์ คุณไชย มีผลงานอยู่กับบริษัท เทปบูรพา (1991) จำกัด ในผลงานลำเรื่องต่อกลอนเรื่อง ดาวลูกไก่ และงานเพลงสุดยอดลำเพลิน เป็นสาวรอบสอง และผลงานล่าสุดคือ สุดยอดลำเต้ย ผัวไปใต้หนู ซึ่งได้ร้องคู่ กับศิลปินแห่งชาติปี 2549 ป.ฉลาดน้อย ส่งเสริม ซึ่งเป็นคู่ขวัญ คู่พระ คู่นาง กันมา ตลอด
อังคนางค์ คุณไชย ปัจจุบันได้ช่วยงานและรับงานส่วนตัวและยังได้รับเกียรติใด้ดำรงตำแหน่งกรรมการตัดสินการประกวดต่างๆสำคัญๆของทางมหาวิทยาลัยขอนแก่น อีกด้วย
พฤศจิกายน 2017 อังคนางค์ คุณไชย ได้รับเชิญในเพลง "เข้ามา" ร่วมกับ ปริญญา อินทชัย (ดาบอยเวย์ หรือ เวย์ ไทยเทเนี่ยม)
หญิงข้ามเพศ
หญิงข้ามเพศ () หมายถึงคนแปลงเพศหรือคนข้ามเพศ จากชายข้ามเพศเป็นหญิง (male-to-female (MTF)) ส่วนคำอื่นที่มิใช่คำในวงการแพทย์ เช่น ที-เกิร์ล (t-girl), ทีจี-เกิร์ล (tg-girl) และ ทีเอส-เกิร์ล (ts-girl) แต่คำว่า คนข้ามเพศ ดูจะเป็นคำที่มีความหมายทั่วไปมากกว่า
มีบางคนเกิดมาเป็นเพศชายแต่กำเนิด แต่รู้สึกว่าเป็นสิ่งที่ไม่ใช่และไม่รู้สึกเติมเต็มกับพวกเธอ จึงอาจมีความต้องการที่จะเปลี่ยนเพศเป็นผู้หญิง และให้สอดคล้องกับรูปลักษณ์ที่อยากเป็น การข้ามเพศเป็นผู้หญิงมีนัยยะบอกอัตลักษณ์ของพวกเธอถึงการไม่ยอมรับเพศเมื่อแรกเกิด
ถึงแม้ว่าหลังจากการข้ามเพศแล้ว หญิงข้ามเพศจะมีความแตกต่างทางชีวภาพจากผู้หญิงซิสเจนเดอร์ ตัวอย่างเช่น โดยมากมีโครโมโซม XY อย่างไรก็ตามการเป็นผู้หญิงสามารถหมายถึงเพศทางด้านสังคมที่เด่นชัด หรือที่เป็นสิ่งสำคัญของคนข้ามเพศ คือการเลือกอัตลักษณ์ทางเพศ มีบางคนยังคงเป็นหญิงข้ามเพศหลังจากข้ามเพศแล้ว มีคนข้ามเพศหลายคนพิจารณาว่า รูปร่างของอวัยวะสืบพันธุ์ของตัวเองไม่สำคัญต่อพวกเขา
หญิงข้ามเพศบางคนรู้สึกการข้ามเพศของตนมีความสมบูรณ์แล้ว มีความต้องการให้เรียกตนว่า "ผู้หญิง" และพิจารณาว่า คำว่า "หญิงข้ามเพศ" หรือ "ชายข้ามเพศเป็นหญิง" เป็นคำที่ใช้กับคนที่ข้ามเพศแบบไม่สมบูรณ์ ดังนั้นจึงมีหลายคนไม่ต้องการให้เรียกตนเองว่า "หญิงข้ามเพศ" ในสังคม ซึ่งมีแนวโน้มว่าตน "ดูเป็นคนอื่น" ที่ดูขัดกับเพศทั้งสองเพศ หรือมีเหตุผลส่วนตัวมากกว่านั้นที่จะแสดงตนเป็นคนแปลงเพศแล้ว
ในภาษาอังกฤษใช้คำว่า "transwoman" (เขียนติดกัน)
การข้ามเพศ หมายถึงขั้นตอนในการเลือกอัตลักษณ์ทางสังคมและสัมพันธ์กับความรู้สึกทางเพศของตนเอง และอาจรวมถึงการใช้การแพทย์ช่วย เช่น ยาฮอร์โมน, ผ่าตัด ฯลฯ เพื่อเปลี่ยนตนมาเพื่อการแสดงออกส่วนตัว เช่น การแต่งกาย การใช้เสียง ภาษากาย และการเปลี่ยนเพื่อความถูกต้องตามเอกสารทางกฎหมาย เช่น ชื่อและเพศ เป็นต้น
เช่นเดียวกับทรานส์แมน หญิงข้ามเพศมีการตัดสินใจหลายเรื่องและทางเลือกต่าง ๆ ขึ้นอยู่กับวัฒนธรรมของพวกเธอ เพศที่พวกเธอเลือก และความรู้สึกของคนสนับสนุนรอบข้าง แต่ละกรณีมีความแตกต่างกันไป ทางเลือกอาจขึ้นอยู่กับแพทย์และด้านการเงิน มีหญิงข้ามเพศบางคนต้องการทำเสียงให้เป็นผู้หญิง นอกจากนั้นบางยังทำศัลยกรรมใบหน้าหรือนำอวัยวะสืบพันธุ์ออกไป แต่ก็ไม่ทุกกรณี ทั้งนี้ก็เพื่อปูพื้นฐานในด้านจิตใจเกี่ยวกับเรื่องอัตลักษณ์ทางเพศของตน
บั๊ก แองเจิล
บั๊ก แองเจิล () เป็นทรานส์แมน (หญิงที่ข้ามเพศเป็นชาย) และเป็นดาราหนังโป๊ที่มีชื่อเสียง ไม่เพียงเขาเป็น 1 ในนักแสดงหนังโป๊ข้ามเพศที่มีชื่อเสียงที่สุดคนหนึ่ง (เขาได้รับรางวัลเอวีเอ็นในสาขานักแสดงข้ามเพศแห่งปี) บั๊ก แองเจิล ยังเป็นผู้สร้างหนัง โปรดิวเซอร์ ทนาย นักการศึกษาและผู้บรรยาย เขายังถือเป็นหนึ่งในหลายคนที่มีภาพลักษณ์และทรานส์แมนที่ชัดเจนในวัฒนธรรมสมัยนิยมปัจจุบัน
จากเว็บไซต์ของเขา แองเจิลบอกว่าตัวเองเป็น ทอมบอย มาตั้งแต่ยังเด็กและวัยรุ่น ในตอนนั้นที่ยังไม่มีวิธีปฏิบัติเกี่ยวกับผู้ไม่พอใจทางเพศ อย่างเช่นการบำบัดโดยการแทนที่ฮอร์โมน เขาเป็นผู้หญิงอยู่หลายปี ที่ไม่พอใจในเพศด้วยการเสพยาและดื่มแอลกอฮอล์ จนเขาสามารถเป็นนางแบบอาชีพได้ เขากล่าวว่าเขาไม่รู้สึกพอใจกับความเป็นตัวตนและสิ่งที่เป็นอยู่ของเขา "ไม่ได้เป็นชีวิตที่เขารัก"
เมื่อพบว่าไม่มีนักแสดง ข้ามเพศจากหญิงเป็นชายในตลาด เขาจึงเริ่มเปิดเว็บไซต์และเริ่มอาชีพที่ประสบความสำเร็จอย่างรวดเร็ว แองเจิลก็เริ่มผลิตและแสดงในหนังโป๊ของตัวเอง (ที่ชื่อบั๊กแองเจิลเอนเตอร์เทนเมนต์) เขาไม่ได้ผ่าตัดแปลงเพศและยังคงมีอวัยวะเพศหญิงอยู่ เขายังสร้างคำติดหู โดยเรียกตัวเองว่า "ผู้ชายมีจิ๋ม" (The Man With a Pussy)
ในปี 2005 เขายังเป็น นักแสดงข้ามเพศจากหญิงเป็นชายคนแรกที่ในภาพยนตร์โป๊ชายล้วนผลิตให้บริษัทหนังโป๊เกย์ ค่ายไททันที่ชื่อเรื่อง "Cirque Noir".
ในเดือนมกราคม 2007 แอลเจิงชนะในงานแจกรางวัลเอวีเอ็นในสาขา นักแสดงข้ามเพศแห่งปี เขายังได้รับการเสนอชื่อเข้าชิงนักแสดงข้ามเพศแห่งปี ในปี 2008, 2009, และ 2010 เขายังคงเป็นนักแสดงข้ามเพศจากหญิงคนเดียวที่ได้รับการเสนอชื่อเข้าชิงรางวัล
ในเดือนตุลาคม 2008 เขาปรากฏในหนังสือกำกับโดย เอ็ด พาเวอร์ส ที่ชื่อ "NAKED" เกี่ยวกับอุตสาหกรรมหนังโป๊ เขาถ่ายทำฉากมีเพศสัมพันธ์กับนักแสดงหนังโป๊ วูล์ฟ ฮัดสัน ในสารคดี "NAKED" ด้วย ผลิตโดยช่างภาพที่ชื่อจัสติน ลูบิน
จอห์น ไมเคิล ทัลบอต
จอห์น ไมเคิล ทัลบอต () เกิดเมื่อวันที่ 8 พฤษภาคม ค.ศ. 1954 เป็นนักร้อง นักแต่งเพลงชาวอเมริกัน พระภิกษุสงฆ์คริสต์ศาสนาในนิกายโรมันคาทอลิก
คิม คัพฮวาน
คิม คัพฮวาน (; ; ) เป็นตัวละครจากเกม "เดอะคิงออฟไฟท์เตอร์ส" (ปรากฏตัวครั้งแรกในเกม Fatal Fury 2) ซึ่งเป็นนักเทควันโดชาวเกาหลี สมาชิกในทีมเกาหลีของ คิม คัพฮวาน ได้แก่ ชาง, ชเว และ จุน ฮุน นอกจากนี้ คิมยังมีบุตรชายสองคน ได้แก่ คิม ดอง ฮวน และ คิม แจ ฮุน โดยทั้งคู่ต่างก็เป็นนักเทควันโด ตลอดจนคิมยังได้รับการกำหนดเป็นตัวละครในเกม "แคปคอม vs. เอสเอ็นเค 2" ด้วยเช่นกัน
คิม คัพฮวาน เป็นครูผู้สอนศิลปะการต่อสู้เทควันโด ผู้มีความภาคภูมิใจที่ส่งเสริมให้โลกรู้จักใช้ศิลปะการต่อสู้นี้เพื่อผดุงความยุติธรรม เขาเคยเดินทางไปสู้กับคราวเซอร์มาแล้วครั้งหนึ่งเพื่อความท้าทาย ในขณะเดินทางนี้เอง ที่ทำให้เขาได้พบกับเทอร์รี่ โบการ์ด และเป็นเพื่อนกันในเวลาต่อมา คิมยินดีช่วยเทอร์รี่เสมอ และยินดีประลองฝีมือเพื่อกระชับมิตร ส่วนในด้านครอบครัว คิมมีภรรยาชื่อเมียง ซุกกับบุตรชายสองคนชื่อคิม ดอง ฮวน กับคิม แจ ฮุน
ในศึกเดอะคิงออฟไฟท์เตอร์ส คิมมักอยู่ร่วมทีมเดียวกันกับ ชาง และ ชอย ซึ่งเป็นสองวายร้ายกลับใจ และยินดีเข้าร่วมทีมตามคำเชิญชวนของคิม โดยมีคิมเป็นหัวหน้าทีม อย่างไรก็ตาม ในศึกเดอะคิงออฟไฟท์เตอร์สครั้งหลัง สมาชิกทีมคิมก็มักมีการเปลี่ยนแปลงอยู่เป็นระยะๆ เช่น เดอะคิงออฟไฟท์เตอร์ส XI ที่คิมอยู่ร่วมทีมเดียวกันกับ เทอร์รี่ โบการ์ด กับดั๊ค คิง รวมไปจนถึง "เดอะคิงออฟไฟท์เตอร์ส XIII" ที่มี หัว ใจ กับ ไรเด็น เข้าร่วมทีม
นักเล่นเกมต่างตอบรับคิมในเกณฑ์ที่ดี โดยมีผลสำรวจจากวารสารและเว็บไซต์หลายแห่ง ในนิตยสารเกมเมสต์ 1997 ฮีโรส์คอลเลกชัน คิมได้รับการโหวตให้เป็นตัวละครที่ได้รับความนิยมอันดับสิบ ใน ค.ศ. 2005 ผลการสำรวจที่จัดทำขึ้นโดยเอสเอ็นเค-เพลย์มอร์ยูเอสเอ เขาได้รับการโหวตให้อยู่ในอันดับสิบด้วยคะแนนโหวต 119 เสียง ในนิตยสารเกมเมสต์ฉบับวันที่ 30 มกราคม ค.ศ. 1995 ในประเทศญี่ปุ่น คิมอยู่ในอันดับที่ 44 ของ 50 สุดยอดตัวละครที่ได้รับความนิยมใน ค.ศ. 1994 ซึ่งอยู่ในอันดับเดียวกันกับตัวละครอื่นๆอีกสามตัว